 पूरा भारत गांधी जयंती गी रीति-रिवाज आङर मनांदा ऐ ते उस आदमी गी मौखिक श्रद्धांजलि अर्पित करदा ऐ जिन्नै देश गी अज़ादी पास्सै बधाआ ते जिस्सी अहिंसा, सांप्रदायिक सौहार्द ते शांति आस्तै जानेआ जंदा हा।  ब एह् स्हेई समें ऐ जिसलै एह् सोचेआ जा जे ‘केह् अस राश्ट्रपिता गी स्हेई मायने च श्रद्धांजलि देआ करनेआं। ’ राश्ट्रपति कोला लेइयै बाकी स्तर दे अतिवशिष्ट लोकें ते उनें लोकें दी जेह्‌ड़े ओह्‌दे कतल दे जिम्मेवार हे, दी कतार लग्गी दी हौंदी ऐ नेता गी श्रद्धासुमन देने आस्तै ब ओह्‌दे दस्से दे रस्तें उप्पर चलने आस्तै जियां कोई तेआर नेईं ऐ।  गांधी नेह् भारत गी खड़ा करना चांह्‌दे हे जेह्‌ड़ा हिंसा, भेदभाव ते सांप्रदायिक तनाऽ कोला मुक्त होऐ।  जित्थै लोकें दे बश्कार कोई दुश्मनी नेईं होऐ।  ओह् चांह्‌दे हे जे आज़ाद भारत दूएं दी अक्खियें चा अत्थरुं पूझें, गरीबी गी खत्म करै, असमानता, अनदिक्खी ते जात-पात कोला दूर विश‍व शांति आस्तै कम्म करै।  ओह् चांह्‌दे हे जे शासन प्रणाली चुस्त दरूस्त होऐ तां जे हर ग्रां ते जनता दा जमीनी स्तर उप्पर विकास ते सशक्तिकरण होऐ।  ओह् सादगी, सच्चाई ते राजनीतिक नैतिकता दे पक्ष च हे ते चांह्‌दे हे जे प्रतिनिधित्व करने आह्‌ले अपने आप ही जनता दा नौकर समझन ना कि मालक बनियै हुक्म चलान।  उन्दा सुखना संसार दे हर कोने च तार-तार होआ दा ऐ।  भारत च हर थाह्‌र हिंसा दा बोलबाल ऐ ते शांति ते सांप्रदायिक सौहार्द गी कायम रक्खने च नाकामी हत्थ लग्गै दी ऐ कीजे जनता दा भला करने आह्‌ले गै गल्त गैंहईं चुक्कै दे न।  ओह् गोडसे सैह्‌योगी नेईं हे जिनें गांधी गी मारेआ बल्कि आरएसएस ते वीडि सावरकार जनेह् लोकें दे कारण गै देश दी आज़ादी दे बाद दी पैह्‌ली कांग्रेस सरकार गी नव स्थापित पाकिस्तान देश दे कन्नै दंगें दे रूप च हर्जाना भुगतना पेआ हा। 